CELEX: 62012TB0489
Language: el
Date: 2013-09-09 00:00:00
Title: Υπόθεση T-489/12: Διάταξη του Γενικού Δικαστηρίου της 9ης Σεπτεμβρίου 2013 — Planet κατά Επιτροπής (Ρήτρα διαιτησίας — Έκτο πρόγραμμα-πλαίσιο για δραστηριότητες έρευνας, τεχνολογικής ανάπτυξης και επίδειξης — Συμβάσεις στο πλαίσιο των έργων Ontogov, FIT και RACWeb — Επιλέξιμες δαπάνες — Έλλειψη εννόμου συμφέροντος προς άσκηση αγωγής — Απαράδεκτο)

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/24
            
         Διάταξη του Γενικού Δικαστηρίου της 9ης Σεπτεμβρίου 2013 — Planet κατά Επιτροπής
   (Υπόθεση T-489/12) (1)
   
   (Ρήτρα διαιτησίας - Έκτο πρόγραμμα-πλαίσιο για δραστηριότητες έρευνας, τεχνολογικής ανάπτυξης και επίδειξης - Συμβάσεις στο πλαίσιο των έργων Ontogov, FIT και RACWeb - Επιλέξιμες δαπάνες - Έλλειψη εννόμου συμφέροντος προς άσκηση αγωγής - Απαράδεκτο)
   2013/C 336/51
   Γλώσσα διαδικασίας: η ελληνική
   
      Διάδικοι
   
   
      Ενάγουσα: Planet AE Ανώνυμη Εταιρεία παροχής Συμβουλευτικών Υπηρεσιών (Αθήνα, Ελλάδα) (εκπρόσωπος: Β. Χριστιανός, δικηγόρος)
   
      Καθής: Ευρωπαϊκή Επιτροπή (εκπρόσωποι: R. Lyal και B. Conte, επικουρούμενοι από τον Σ. Δρακακάκη, δικηγόρο)
   
      Αντικείμενο
   
   Αγωγή βάσει των άρθρων 272 ΣΛΕΕ και 340, πρώτο εδάφιο, ΣΛΕΕ, με αίτημα να αναγνωριστεί αφενός ότι η άρνηση της Επιτροπής να θεωρήσει ως επιλέξιμες δαπάνες ορισμένα ποσά που προκαταβλήθηκαν για την εκτέλεση των συμβάσεων έργου «Ontology enabled E-Gov Service Configuration (ONTOGOV)», «Fostering self-adaptive e-government service improvement using semantic technologies (FIT)» και «Risk Assessment for Customs in Western Balkans (RACWeb)», οι οποίες συνήφθησαν στο πλαίσιο έκτου προγράμματος-πλαισίου της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006), συνιστά αθέτηση των συμβατικών υποχρεώσεών της και, αφετέρου, ότι τα ποσά αυτά αποτελούν επιλέξιμες δαπάνες και δεν πρέπει να επιστραφούν.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως αβάσιμη.
            
         
               2)
            
            
               Καταδικάζει την Planet AE Ανώνυμη Εταιρεία παροχής Συμβουλευτικών Υπηρεσιών στα δικαστικά έξοδα.
            
         
      (1)  EE C 26 της 26.1.2013.